nang makita ng mga kasamahan ang kaniyang gayak ay lumayo sa kanya, at hindi siya kinatungo kailan man ng katedratiko, isang dominikong magandang lalaki, subali pa ngat ikinukunot ang noo kung siyay makita. ang mga tanging salita na nagamit ng dalawa sa loob ng walong buwang pasukan ay ang pagbanggit ng pangalan sa pagbasa ng talaan at ang sagot na adsum na itinutugon sa araw araw ng nag aaral. gaanong kapaitan ang linalagok niya sa tuwing paglabas sa klase at ng mahulaan ang sanhi ng inaasal sa kanya ay gaanong luha ang namulas sa kaniyang mga mata at gaanong hinanakit at daing ang sumisilakbot iniinis sa kaniyang puso! gayon na lamang ang kaniyang iyak at paghihinagpis sa ibabaw ng libingan ng kaniyang ina na pinagsasabihan ng mga lihim niyang sakit, kahihiyan at kaapihan, ng siyay ipagsama ni kapitang tiago sa san diego ng magpapasko! gayon man ay isinasaulo niyang buongbuo ang lisyon kahit marami ang hindi niya natatarok!